Pendhidhikan formalé Agus Suprihono kawiwitan ing SD Margaagung II, Sléman, Yogyakarta (lulus 1973), SMP negeri Seyegan (lulus 1976), lan SMA Negeri 1 Sléman (lulus 1980). Sawisé SMA  panjenengané ora nerusaké ing pawiyatan luhur, nanging nggolek pagawéyan apa waé. Panjenengané tau kerja ing bagean tata usaha  SMK Maárif Sléman (1988), uga tau dadi paraga panyengkuyung (piguran) sajrone sinétron, dadi tukang loper Koran, lan liya liyané. Saiki panjenengané mbukak usaha pangetikan ing dalemé, kadhang-kadhang uga disambi dadi tukang ndandani mesin ketik ing kantor.